Source: https://ispis.sk/judikatura/KSKE/8CoP275/2012
Timestamp: 2020-04-08 14:48:21+00:00
Document Index: 1535289

Matched Legal Cases: ['§ 43', '§ 219', '§ 43', '§ 212', '§ 214', '§ 219', '§ 219', 'súd ', 'súd ', 'Súd ', '§ 43', 'súd ', '§ 212', '§ 214', '§ 219', 'súd ', 'súd ', 'súd ', '§ 43', 'súd ', 'súd ', 'súd ', '§ 219', '§ 219']

KSKE 8 CoP 275/2012 - iSpis
iSpis Judikatúra – KSKE 8 CoP 275/2012
KS v Košiciach, dátum 30.07.2012, sp.zn. KSKE 8 CoP 275/2012
§ 43 ods. 2 OSP § 219 ods. 1 OSP
§ 43 ods. 2 OSP § 212 ods. 1 OSP § 214 ods. 2 OSP § 219 ods. 1 OSP § 219 ods. 2 OSP
OSMI 14P14/2012
Súd: Krajský súd Košice Spisová značka: 8CoP/275/2012 Identifikačné číslo súdneho spisu: 7712200775 Dátum vydania rozhodnutia: 31. 07. 2012 Meno a priezvisko sudcu, VSÚ: JUDr. Marianna Hrabovecká ECLI: ECLI:SK:KSKE:2012:7712200775.1
Uznesenie Krajský súd v Košiciach v právnej veci navrhovateľky D. E. nar. X.XX.XXXX bývajúcej v Č. S., R. P. č. XXX v konaní o rozvod manželstva o odvolaní navrhovateľky proti uzneseniu Okresného súdu Michalovce zo 17.4.2012 č.k. 14P 14/2012-11 takto
Súd prvého stupňa uznesením zo 17.4.2012 č.k. 14P 14/2012-11 odmietol podanie navrhovateľky na začatie konania o rozvod manželstva z 19.1.2012 adresované Okresnému súdu Michalovce. Rozhodnutie právne odôvodnil ust. § 43 ods. 2, 3 O.s.p. a skonštatoval, že navrhovateľka napriek výzve súdu, aby v lehote 15 dní odstránila vady podania z 19.1.2012 a po poučení, ako má vady podania odstrániť a o následkoch ich neodstránenia, tak neurobila.
Proti tomuto uzneseniu podala v zákonnej lehote odvolanie navrhovateľka, v ktorom uviedla, že trvá na rozvode manželstva, ktoré už neexistuje.
Odvolací súd preskúmal uznesenie súdu prvého stupňa aj konanie, ktoré mu predchádzalo podľa § 212 ods. 1 O.s.p. bez nariadenia pojednávania podľa § 214 ods. 2 O.s.p. a rozhodnutie súdu prvého stupňa ako vecne správne podľa § 219 ods. 1 O.s.p. potvrdil.
Odvolací súd po preskúmaní napadnutého uznesenia dospel k záveru, že súd prvého stupňa postupoval správne, ak odmietol podanie navrhovateľky z 19.1.2012, ktoré navrhovateľka po výzve súdu doručenej 7.3.2012 (č.l. 9 spisu) neopravila (nedoplnila) v súlade s uznesením súdu z 20.2.2012 č.k. 14P 14/2012-8 tak, aby z nich mohol konajúci súd vychádzať pri začatí konania vo veci samej a pre tento nedostatok nemožno v konaní pokračovať (§ 43 ods. 2 O.s.p.) . Odvolací súd poznamenáva, že navrhovateľka toto podanie nedoplnila ani v priebehu odvolacieho konania a ani z jej odvolania nevyplývajú také skutočnosti, na základe ktorých by mohol konajúci súd pokračovať v konaní o merite veci. Z vyššie uvedených dôvodov odvolací súd rozhodnutie súdu prvého stupňa ako vecne správne potvrdil podľa § 219 ods. 1 O.s.p. a v odôvodnení sa obmedzil len na skonštatovanie správnosti dôvodov napadnutého rozhodnutia podľa § 219 ods. 2 O.s.p..